wannaphong/clean_thaiwikipedia huggingface dataset:
# ฟุตบอลทีมชาติบรูไน
ฟุตบอลทีมชาติบรูไน (ทางฟีฟ่ายอมรับเป็น บรูไนดารุสซาลาม) เป็นทีมฟุตบอลประจำประเทศบรูไน ควบคุมโดย สมาคมฟุตบอลแห่งบรูไน ทีมก่อตั้งเมื่อปี พ.ศ. 2502 และเข้าร่วมฟีฟ่าในปี พ.ศ. 2539 และปัจจุบันเป็นส่วนหนึ่งของ เอเอฟซี ทีมชาติบรูไนยังไม่มีผลงานในระดับฟุตบอลโลก และระดับฟุตบอลเอเชีย แต่ในระดับอาเซียน ได้ร่วมเล่นในไทเกอร์คัพ 1 ครั้ง ในปี 2539

 ผลงาน 
 ฟุตบอลโลก 
 1930-1982, 1990-1998, 2006 - ไม่ได้เข้าร่วม
 1986, 2002 - ไม่ผ่านรอบคัดเลือก

 เอเชียนคัพ 
 1956-1968, 1980-1996, 2007 - ไม่ได้เข้าร่วม
 1972, 1976, 2000, 2004 - ไม่ผ่านรอบคัดเลือก

 เอเอฟซีแชลเลนจ์คัพ 
 2006 - รอบแรก

 อาเซียนฟุตบอลแชมเปียนชิพ 
 1996 - รอบแรก
 1998 - ไม่ผ่านรอบคัดเลือก
 2000 - ถอนตัว
 2002-2004 - ไม่ได้เข้าร่วม
 2007-2020 - ไม่ผ่านรอบคัดเลือก
 2022 - รอบแรก
 2024 - ไม่ผ่านรอบคัดเลือก
# ยุคสัมฤทธิ์
ยุคสัมฤทธิ์ หรือสะกดว่า สำริด  เป็นยุคก่อนประวัติศาสตร์ยุคหนึ่งที่มนุษย์รู้จักใช้โลหะสัมฤทธิ์ ในบางพื้นที่ได้เข้าสู่ช่วงก่อนมีตัวอักษร และบางพื้นที่อารยธรรมเมืองได้เริ่มก่อร่างขึ้น ยุคสัมฤทธิ์เป็นยุคที่สองในระบบสามยุคหิน-สัมฤทธิ์-เหล็ก ซึ่งเสนอโดย Christian Jürgensen Thomsen สำหรับจำแนกและศึกษาสังคมยุคโบราณ ยุคสัมฤทธิ์โดยทั่วไปเกิดขึ้นหลังยุคหินใหม่ โดยมียุคทองแดงเป็นช่วงเปลี่ยนผ่าน

สัมฤทธิ์เป็นโลหะที่เกิดจากทองแดงหลอมกับดีบุก ตะกั่วหรือโลหะอื่น สังคมในยุคดังกล่าวอาจผลิตโดยการหล่อโลหะขึ้นเองหรือค้าขายเแลกเปลี่ยนจากแหล่งผลิตที่อื่น ทั้งนี้ สัมฤทธิ์มีความแข็งและทนทานกว่าโลหะอื่นที่มีอยู่ในเวลานั้น ทำให้อารยธรรมที่รู้จักใช้สัมฤทธิ์มีข้อได้เปรียบทางเทคโนโลยี ส่วนเหล็ก แม้ว่าจะมีอยู่มากในธรรมชาติ แต่ด้วยจุดหลอมเหลวที่สูงทำให้ไม่มีใช้กันแพร่หลายจนปลายสหัสวรรษที่ 2 ก่อนคริสตกาล ส่วนเตาเผาภาชนะดินเผาซึ่งมีอายุถึง 6,000 ปีก่อนคริสตกาลสามารถผลิตความร้อนเพื่อหลอมดีบุกกับทองแดงได้แล้ว 

วัฒนธรรมยุคสัมฤทธิ์แตกต่างกันในการพัฒนาการเขียนขึ้นครั้งแรก จากหลักฐานทางโบราณคดีพบว่าวัฒนธรรมในเมโสโปเตเมีย (อักษรคูนิฟอร์ม) และอียิปต์ (ฮีโรกลิฟ) เป็นผู้พัฒนาระบบการเขียนที่มีใช้แห่งแรก

*
# การเขียน
การเขียน คือการสื่อสารชนิดหนึ่งของมนุษย์ การเขียนเป็นการแสดงความรู้ ความคิด ความรู้สึก ความต้องการ ให้เป็นลายลักษณ์อักษรต่อผู้ที่อ่าน เพื่อให้ผู้รับสารสามารถอ่านได้เข้าใจ ความรู้ ความคิด ความรู้สึก ความต้องการ แล้วสามารถนำมาบอกต่อกับบุคคลอื่นได้ตามที่ผู้รับสารได้รับ เครื่องมือในการเขียนเช่น ดินสอ ปากกา สี พู่กัน กระดาษ กระดาน ฯลฯ การเขียนจะต้องเขียนเป็นภาษา ซึ่งอาจเขียนเป็นภาษาเดียวหรือหลายภาษาก็ได้

 ประเภทของการเขียน 
การเขียนสามารถแบ่งออกได้หลายประเภท ขึ้นอยู่กับจุดประสงค์ รูปแบบ เนื้อหา และวิธีการนำเสนอ

1. การเขียนเชิงสารคดี

มุ่งเน้นนำเสนอข้อมูล ข้อเท็จจริง ความรู้

 ตัวอย่าง: บทความ ข่าวสาร สารคดี รายงาน ตำราเรียน เอกสารทางวิชาการ

2. การเขียนเชิงบันเทิงคดี

มุ่งเน้นสร้างความสนุกสนาน เพลิดเพลิน

 ตัวอย่าง: นวนิยาย เรื่องสั้น บทละคร บทกวี การ์ตูน นิทาน

3. การเขียนเชิงวิชาการ

มุ่งเน้นนำเสนอผลงานวิจัย ความรู้เฉพาะทาง

 ตัวอย่าง: วิทยานิพนธ์ บทความวิชาการ รายงานการวิจัย

4. การเขียนเชิงธุรกิจ

มุ่งเน้นการสื่อสารในองค์กร เอกสารทางธุรกิจ

 ตัวอย่าง: จดหมาย อีเมล รายงาน เอกสารสัญญา แผนธุรกิจ

5. การเขียนเชิงกวี

มุ่งเน้นความสวยงามของภาษา สื่ออารมณ์ ความรู้สึก

 ตัวอย่าง: บทกวี กลอน กาพย์ โคลง ฉันท์

6. การเขียนบันทึกส่วนตัว

มุ่งเน้นบันทึกความคิด ความรู้สึก ประสบการณ์ส่วนตัว

 ตัวอย่าง: บันทึกส่วนตัว ไดอารี่ จดหมายเหตุ

7. การเขียนจดหมาย

มุ่งเน้นสื่อสาร แลกเปลี่ยนความคิด ความรู้สึก กับบุคคลอื่น

 ตัวอย่าง: จดหมายส่วนตัว จดหมายทางการ จดหมายธุรกิจ

8. การเขียนออนไลน์

มุ่งเน้นสื่อสาร แลกเปลี่ยนข้อมูล บนโลกออนไลน์

 ตัวอย่าง: บทความ บล็อก โพสต์โซเชียลมีเดีย อีเมล

9. การเขียนอื่นๆ

ยังมีประเภทการเขียนอื่นๆ อีกมากมาย ขึ้นอยู่กับวัตถุประสงค์และเนื้อหา เช่น การเขียนบทความวิจารณ์ การเขียนบทละคร การเขียนสคริปต์ภาพยนตร์

10. รูปแบบการเขียน

รูปแบบการเขียน แบ่งออกเป็น 2 ประเภทหลัก

 การเขียนร้อยแก้ว: ไม่มีฉันทลักษณ์ บังคับคํา
 การเขียนร้อยกรอง: มีฉันทลักษณ์ บังคับคํา

 แหล่งข้อมูลอื่น 
 สำนักงานราชบัณฑิตยสภา
# ปีอัซซาเตเลตีกา
ปีอัซซา เทเลมาตีกา  ในภาษาอิตาลีมีความหมายว่า จัตุรัสแห่งการสื่อสารและเทคโนโลยีสารสนเทศ (Telematic Square) มีการจัดตั้งขึ้นเป็นครั้งแรกในการแข่งขันฟุตบอลโลก Italia 90 เพื่อใช้เป็นศูนย์รับส่งข้อมูลข่าวสารสำหรับผู้สื่อข่าวที่อยู่ในจำนวน 12 เมืองที่จัดการแข่งขันสำหรับฟุตบอลโลกในครั้งนั้น

ในปี พ.ศ. 2540 ตามวัตถุประสงค์ของสหภาพยุโรป ที่ต้องการให้มีการเชื่อมโยงทางสังคมระหว่างประเทศสมาชิกให้มีความใกล้ชิดกันอีกทั้งการสร้างความสัมพันธ์แบบยั่งยืน ตามหลักการข้อที่ XVI ซึ่งสหภาพยุโรปได้จัดสรรงบประมาณให้กับโครงการ UPP หรือ Urban Pilot Project of a Piazza Telematica ในเมืองเนเปิล (Naples) ในเขตสแกมเปีย (Borough of Scumpia) ซึ่งเปิดสู่สาธารณชนในเดือนธันวาคม พ.ศ. 2547

ในปัจจุบันความหมายของ จัตุรัสแห่งการสื่อสารและเทคโนโลยีสารสนเทศ (Piazza Telematica) ถูกใช้ตามวัตถุประสงค์ (1) บ่งบอกถึงสถานที่ซึ่งได้รับการติดตั้ง อุปกรณ์ ICT ยกตัวอย่างเช่น กรณีของ จัตุรัสแห่งการสื่อสารฯ ณ Scampia (Borough of Scampia) หรือสำหรับจัตุรัสแห่งการสื่อสาร ณ มหาวิทยาลัย โรม ที่ 3 (Piazza Telematica of the University Rome 3) และ (2) เพื่อชี้ให้เห็นถึงการติดต่อสื่อสารผ่านอินเทอร์เน็ตที่เปิดกว้างสำหรับประชาชนทุกหมู่เหล่า และการติดต่อสื่อสารนั้นทำให้เกิดการแลกเปลี่ยนทางความคิด (idea) การทำข้อเสนอแนะ (Proposal) และแสดงถึงความหลากหลายในสังคม ในวัฒนธรรม และ ในเศรษฐกิจของแต่ละชุมชนอินเทอร์เน็ต ยกตัวอย่างเช่นในกรณีของ จัตุรัสแห่งการสื่อสารของตำบล Provaglio d’Iseo.

 แหล่งข้อมูลอื่น 

 Piazza Telematica di Scampia 
 Piazza Telematica Uniwersytetu Rzymskiego 3 
 Piazza Telematica del Miasta Provaglio d’Iseo
# โทมัส เวดจ์วู้ด
โทมัส เวดจ์วู้ด

 ประวัติ 

 Thomas Wedgwood เกิดวันที่ 14 กุมภาพันธ์ ค.ศ. 1771 เป็นลูกชายคนโตสุดของครอบครัว ระหว่างบิดาที่ชื่อ Josiah Wedgwood และ Sir Humphrey Davy
 Thomas Wedgwood แต่งงานกับ Mary Leigh 
 ครอบครัวของโทมัส เวดจ์วูดทำอาชีพกับการปั้นหม้อของอังกฤษ และบิดาของโทมัส ,โจเซีย ก็เป็นผู้มีชื่อเสียงและชำนาญการในด้านนี้อย่างมาก
 โทมัส ได้รับการถ่ายทอดวิชาการปั้นจากโจเซีย ตั้งแต่ยังเล็กจึงทำให้เขาดำเนินอาชีพนี้ต่อมา

 ความสัมพันธ์ของ Thomas กับกล้อง 
 โจเซีย ใช้กล้อง ออบสคูรา วาดลวดลายบนเครื่องปั้นดินเผา โทมัสจึงคุ้นเคยกับกล้องนี้เป็นอย่างดี และเป็นคนที่มีความสนใจทางด้านเคมีจึงได้พยามทำภาพถ่ายชนิดที่อยู่ติดถาวร เขาใช้แสงสว่างโดยเอากระดาษหรือหนังสัตว์ชนิดอ่อนแช่ในน้ำยา ซิลเวอร์ไนเตรท แล้วนำแผ่นแก้วที่มีรูปวาดไปวางทับ พอนำไปถูกแสงสว่างจะได้พื้นภาพเป็นสีดำ และตัวภาพเป็นสีขาว
 โทมัสยังทำให้ภาพที่เกิดขึ้นคงสภาพอยู่ไม่ได้ นอกจากนี้เขายังพบว่าความไวแสงของเงินไนเตรทยังไมเพียงพอเขาจึงเปลี่ยนมาใช้ซิลเวอร์คลอไลด์ เพื่อเพิ่มความไวแสงของกระดาษ แต่โทมัสได้ล้มป่วยลงก่อนที่จะทำสำเร็จและได้เสียชีวิตในที่สุด

 สิ่งที่โทมัสทิ้งไว้ให้อนุชนรุ่นหลัง นอกจากการวาดภาพโดยใช้แสงสว่าง และสารเคมีกล่าว เขายังได้ทิ้งแนวคิดในการการใช้กล้องอ๊อบสคูรากับวัสดุไวแสงว่ามันเป็นไปได้ถ้าใช้กล้องอ๊อบสคูดร่า วาดลงบนวัสดุไวแสง และการที่เขามีแนวคิดเช่นนี้ก็อาจเป็นเพราะ เขาลูกชายของ โจเซียนั่นเอง โจเซียเป็นคนที่ไม่ยอมแพ้อะไรง่ายๆ
# แหลมฉบัง
แหลมฉบัง อาจหมายถึง 

 แหลมฉบัง ซึ่งเป็นแหลมที่ยื่นลงไปในทะเลอ่าวไทย บริเวณ ตำบลทุ่งสุขลา อำเภอศรีราชา จังหวัดชลบุรี

 เขตเศรษฐกิจแหลมฉบัง  เป็นพื้นที่เป้าหมายที่กำหนดไว้ในแผนพัฒนาชายฝั่งตะวันออก  
 เทศบาลนครแหลมฉบัง เขตเทศบาลแหลมฉบัง ที่จะพัฒนาเป็นเมืองท่าเรือน้ำลึกอันเป็นท่าเรือพาณิชย์หลักของประเทศ ตลอดจนเป็นเขตพัฒนาอุตสาหกรรมและศูนย์พานิชยกรรมเพื่อการส่งออกตามโครงการพัฒนาพื้นที่บริเวณชายฝั่งทะเลตะวันออก
 ท่าเรือแหลมฉบัง ท่าเรือที่สำคัญแห่งหนึ่งของประเทศไทย
# ร็อคแมน 2 ความลับของดร.ไวลี่
ร็อคแมน 2:ความลับของดร.ไวลี่ (Rockman 2: The Mystery of Dr. Wily, Mega Man 2: Dr Wily's Mystery, ロックマン2 Dr.ワイリーの謎?) เป็นวิดีโอเกมในชุด ร็อคแมน ที่วางจำหน่ายในเดือนกรกฎาคม ค.ศ. 1989

 เนื้อเรื่อง 
หลังจากที่เหตุการณ์ในภาคแรกจบลงได้ไม่นาน ดร.ไวลี่ก็วางแผนยึดครองโลกอีกครั้ง คราวนี้เขาส่งหุ่นยนต์ทั้ง 8 ตัวซึ่งเป็นผลงานของเขาเองออกยึดครองสถานที่ต่างๆ แล้วหนีไปกบดานอยู่ในป้อมปราการซึ่งเขาสร้างขึ้นเพื่อเป็นฐานทัพของตัวเอง ร้อนถึงร็อคแมนที่ต้องออกปราบหุ่นยนต์ชั่วร้ายทั้ง 8 ตัวให้ได้ เพื่อหยุดยั้งแผนการของดร.ไวลี่ และนำความสงบสุขกลับคืนสู่โลกอีกครั้ง

 วิธีการเล่น 
ร็อคแมน 2 ประกอบด้วย 8 ด่าน ซึ่งมีหัวหน้า (Robot Master) อยู่ในตอนท้ายของแต่ละด่าน ซึ่งมีอาวุธพิเศษแตกต่างกันไป ผู้เล่นสามารถเลือกได้ว่าจะเล่นด่านใดก่อน เมื่อผู้เล่นสามารถเอาชนะด่านทั้งแปดได้แล้ว ผู้เล่นจะสามารถเลือกเล่นด่านที่เก้าที่อยู่ตรงกลางได้ ซึ่งเป็นด่านทั้งหมด 6 ด่านติดต่อกัน ซึ่งมีหัวหน้าที่ยากกว่าปกติ

 อาวุธ 
อาวุธในเกมนี้ นอกจากอาวุธที่ได้ตอนเริ่มเกม และอาวุธที่ได้จากการปราบหัวหน้าแล้ว ยังมีไอเทมช่วยเหลืออีกสามชนิด ซึ่งช่วยในการเคลื่อนที่แบบต่างๆ และการเดินทางไปยังจุดที่การเคลื่อนที่ธรรมดาไปไม่ถึง
 Rock Buster เป็นอาวุธของร็อคแมนมาตั้งแต่ต้น ใช้ได้ไม่จำกัด ยิงต่อเนื่องได้ทีละ 3 นัด
 ไอเทม-1 (Platform) ช่วยให้ขึ้นที่ขึ้นไปข้างบนได้ ได้จากการปราบ Heat Man
 ไอเทม-2 (Jet Sled) ช่วยให้เคลื่อนที่ในอากาศได้ในแนวนอน ได้จากการปราบ Air Man
 ไอเทม-3 (Wall Walker) ช่วยให้เคลื่อนที่ในแนวตั้งได้โดยการเกาะกำแพง ได้จากการปราบ Flash Man

 ด่านและหัวหน้า 

ด่านแรกรหัสหัวหน้าอาวุธอาวุธที่เป็นจุดอ่อน DWN-009  Metal Man (เมทัลแมน)  Metal Blade (M) เป็นใบมีดที่ยิงออกไปได้หลายทิศทาง  Quick Boomerang  (Metal Blade) DWN-010  Air Man (แอร์แมน)  Air Shooter (A) เป็นการยิงพายุหมุนขนาดเล็กลอยขึ้นไปด้านหน้าเป็นแนวโค้ง  Leaf Shield DWN-011  Bubble Man (บับเบิลแมน)  Bubble Lead (B) เป็นฟองน้ำไหลไปตามพื้น  Metal Blade DWN-012  Quick Man (ควิกแมน)  Quick Boomerang (Q) เป็นการยิงบูมเมอร์แรงเล็กๆ หลายๆ นัด หากเก็บคืนได้ก็จะสามารถใช้ซ้ำได้  Flash Stopper  (Crash Bomber) DWN-013  Crash Man (แครชแมน)  Crash Bomber (C) เป็นระเบิดเวลา เมื่อยิงออกมาจะไปติดที่กำแพง และสักพักจะระเบิด  Air Shooter DWN-014  Flash Man (แฟลชแมน)  Flash Stopper (F) เป็นการหยุดการเคลื่อนที่ของศัตรูทุกตัวในฉาก โดยยกเลิกไม่ได้จนกว่าพลังงานอาวุธจะหมด  Crash Bomber <small> (Metal Blade) DWN-015  Heat Man (ฮีทแมน)  Atomic Fire (H) เป็นการยิงลูกไฟออกไปด้านหน้า สามารถสะสมพลังงานเพื่อยิงกระสุนลูกใหญ่ได้  Bubble Lead DWN-016  Wood Man (วูดแมน)  Leaf Shield (W) เป็นกำบังใบไม้หมุนรอบตัว แต่หากเคลื่อนที่เมื่อไหร่ใบไม้ทั้งหมดก็จะพุ่งออกไปยังทิศทางนั้น  Atomic Fire <small> (Air Shooter)ด่านสุดท้าย (Fortress) ด่านที่หัวหน้า อาวุธที่เป็นจุดอ่อน 1  Mechanical Dragon   Quick Boomerang  (Atomic Fire) 2  Detachable Walls   Metal Blade  (Bubble Lead) 3  Guts Dozer   Quick Boomerang 4  Orb Room   Crash Bomber 5  Wily Machine Number 2 (I)   Atomic Fire  (Crash Bomber)    Wily Machine Number 2 (II)   Crash Bomber 6  Holographic Alien   Bubble Lead

 ร็อคแมนคอมพลีทเวิร์ค 
thumb|ภาพปกเกมร็อคแมน 2 ฉบับรีเมก สำหรับเครื่องเพลย์สเตชัน
# ปูซาน
ปูซาน หรือ พูซัน  หรือทางการเรียกว่า มหานครพูซัน  เป็นเมืองท่าที่ใหญ่ที่สุดในประเทศเกาหลีใต้ มีประชากรประมาณ 3.4 ล้านคน ณ ปี 2024  และปูซานยังคงเป็นเมืองที่ใหญ่อันดับ 2 ของประเทศรองจาก โซล บริเวณที่แออัดของปูซานตั้งอยู่บริเวณหุบเขาแคบระหว่างแม่น้ำนักดง และ แม่น้ำซูย็อง

ปูซานได้เคยเป็นเจ้าภาพการแข่งขันกีฬาเอเชียนเกมส์ 2002 และงานเอเปค 2005 ที่ผ่านมา และยังคงเป็นเมืองหนึ่งที่ร่วมจัดการแข่งขัน ฟุตบอลโลก 2002 นอกจากนี้ในวันที่ 14 พฤศจิกายน 2548 ปูซานได้เสนอตัวเป็นเจ้าภาพจัดงานแข่งขันโอลิมปิกฤดูร้อน 2020 แต่สุดท้ายก็พ่ายแพ้ให้กับโตเกียว ประเทศญี่ปุ่น

 ประวัติศาสตร์ 
ภูเขาคอชิล (거칠산국, คอชิลซันกุก) ได้รับการบันทึกในฐานะผู้นำของสมาพันธ์จินฮั่น ในศตวรรษที่ 2-4 ถูกครอบงำโดยอาณาจักรชิลลาและจัดเป็นอำเภอ (คุน) ของฝังศพที่ขุดได้จากสุสานที่พกช็อนดง ระบุว่ามีมหาอำนาจที่ซับซ้อนซึ่งปกครองโดยบุคคลที่มีอำนาจอยู่ในพื้นที่ปูซานในศตวรรษที่ 4 ในขณะที่สามราชอาณาจักรเกาหลีกำลังก่อตัวขึ้น กองฝังศพของพกช็อนดงถูกสร้างขึ้นบนสันเขาที่มองเห็นพื้นที่กว้างซึ่งประกอบขึ้นเป็นส่วนหนึ่งของเขตทงแนและเขตย็อนเจในยุคปัจจุบัน นักโบราณคดีได้ขุดพบอาวุธและแท่งเหล็กมากกว่า 250 ชิ้นจากการฝังศพหมายเลข 38 a หลุมฝังศพในห้องไม้ที่พกช็อนดง

ตั้งแต่ต้นศตวรรษที่ 15 เป็นต้นมา รัฐบาลเกาหลีกำหนดให้ปูซานเป็นท่าเรือการค้ากับญี่ปุ่นและอนุญาตให้ตั้งถิ่นฐานได้ การตั้งถิ่นฐานของญี่ปุ่นอื่น ๆ ในมหานครอุลซันและเขตจินแฮลดลงในภายหลัง แต่การตั้งถิ่นฐานในปูซานดำเนินต่อไปจนกระทั่งญี่ปุ่นบุกเกาหลีในปี ค.ศ. 1592 (พ.ศ. 2135) หลังสงครามการบุกรุก ความสัมพันธ์ทางการทูตกับโชกุนใหม่ในญี่ปุ่นก่อตั้งขึ้นใน ค.ศ. 1607 (พ.ศ. 2150) และปูซานได้รับอนุญาตให้สร้างขึ้นใหม่ การตั้งถิ่นฐานของญี่ปุ่น แวควันแม้ว่าจะย้ายไปอยู่ที่โชรยังในภายหลัง ยังคงมีอยู่จนกระทั่งเกาหลีเปิดโปงการทูตสมัยใหม่ใน ค.ศ. 1876 (พ.ศ. 2419) ในปี ค.ศ. 1876 ปูซานกลายเป็นท่าเรือระหว่างประเทศแห่งแรกในเกาหลีภายใต้เงื่อนไขของสนธิสัญญาคังฮวา

ในช่วงการปกครองของญี่ปุ่น ปูซานพัฒนาจนเป็นศูนย์กลางการค้ากับญี่ปุ่น ปูซานเป็นเมืองเดียวในเกาหลีที่ใช้รถรางไอน้ำก่อนที่จะมีการเปิดตัวรถไฟฟ้าในปี ค.ศ. 1924.

ในช่วงสงครามเกาหลี ปูซานเป็นหนึ่งในสองเมืองในเกาหลีใต้ที่กองทัพเกาหลีเหนือไม่ได้ยึดครองในช่วงสามเดือนแรกของสงคราม อีกเมืองคือแทกู ผลที่ตามมา เมืองต่าง ๆ กลายเป็นสถานที่พักพิงหรือค่ายผู้อพยพสำหรับชาวเกาหลีในช่วงสงคราม ตามรายงานของ Korea Times ผู้ลี้ภัยประมาณ 500,000 คนอาศัยอยู่ในปูซานในต้นปี ค.ศ. 1951 (พ.ศ. 2494)

เนื่องจากปูซานเป็นหนึ่งในไม่กี่พื้นที่ในเกาหลีที่อยู่ภายใต้การควบคุมของเกาหลีใต้ตลอดช่วงสงครามเกาหลี บางครั้งก็ทำหน้าที่เป็นเมืองหลวงชั่วคราวของสาธารณรัฐเกาหลี กองทหารของสหประชาชาติได้จัดตั้งแนวป้องกันรอบเมืองที่เรียกว่าปริมณฑลปูซานในฤดูร้อนและฤดูใบไม้ร่วงปี ค.ศ. 1950 ตั้งแต่นั้นมา เมืองนี้ก็กลายเป็นมหานครที่ปกครองตนเองและได้สร้างเอกลักษณ์ของเมืองที่เข้มแข็ง

ในปี ค.ศ. 1963 (พ.ศ. 2506) ปูซานแยกจากจังหวัดคย็องซังใต้กลายเป็นเมืองปกครองโดยตรง ในปี ค.ศ. 1983 (พ.ศ. 2526) เมืองหลวงของจังหวัดคย็องซังใต้ถูกย้ายจากปูซานไปยังชางวอน ในปี ค.ศ. 1995 (พ.ศ. 2538) ปูซานกลายเป็นเมืองมหานคร

 เขตการปกครอง 
ปูซานมี  15 คู (เขต) และ 1  คุน (อำเภอ)

 เขตชุง (중구)
 เขตซอ (서구)
 เขตทง (동구)
 เขตย็องโด (영도구)
 เขตปูซานจิน (부산진구)
 เขตโทงแน (동래구)
 เขตนัม (남구)
 เขตปูก (북구) เขตแฮอุนแด (해운대구)
 เขตซาฮา (사하구)
 เขตคึมจอง (금정구)
 เขตคังซอ (강서구)
 เขตย็อนเจ (연제구)
 เขตซูย็อง (수영구)
 เขตซาซัง (사상구)
 อำเภอคีจัง (기장군)
# อะธีนา
ในศาสนาและเทพปกรณัมกรีก อะธีนา (,) หรือ อะธีนี  หรือ แพลลัสอะธีนา/อะธีนี (,) เป็นเทพเจ้าพรหมจรรย์แห่งปัญญา ความกล้า แรงบันดาลใจ อารยธรรม กฎหมายและความยุติธรรม การสงครามโดยชอบ คณิตศาสตร์ ความแข็งแกร่ง ยุทธศาสตร์ ศิลปะ งานฝีมือและทักษะ ภาคโรมัน คือ มิเนอร์วา 

มีการพรรณนาอะธีนาว่าทรงเป็นพระสหายร่วมทางผู้เฉลียวฉลาดของวีรบุรุษและเทพเจ้าอุปถัมภ์การผจญภัยของวีรบุรุษ พระนางทรงเป็นเทพเจ้าพรหมจรรย์ผู้อุปถัมภ์กรุงเอเธนส์ ชาวเอเธนส์ตั้งวิหารพาร์เธนอนบนอัครปุระในกรุงเอเธนส์ (อะธีนาพาร์ธีนอส) เพื่อถวายเกียรติแด่พระนางDeacy, Susan, and Alexandra Villing. Athena in the Classical World. Koninklijke Brill NV, Leiden, The Netherlands: Brill, 2001. Print.

 ปรัมปราวิทยา 

 กำเนิด 
แม้อะธีนาปรากฏที่คนอสซัสในอักษรไลเนียร์บีในพระเจ้าโอลิมปัสคลาสสิกก่อนหน้าซูส ภายหลังมีการสร้างใหม่ให้พระนางทรงเป็นพระธิดาองค์โปรดของซูส ซึ่งประสูติพร้อมอาวุธเต็มยศจากพระนลาฏ (หน้าผาก) นิยายกำเนิดของพระนางมีหลายฉบับ ฉบับหนึ่งที่มีการอ้างมากที่สุดเล่าวว่า ซูสหลับนอนกับมีทิส เทพีแห่งความคิดและภูมิปัญญาช่าง แต่พระองค์ทรงกลัวผลลัพธ์ในทันที มีการทำนายก่อนหน้านั้นว่ามีทิสจะประสูติบุตรที่ทรงพลังยิ่งกว่าบิดา แม้แต่ซูสเอง เพื่อป้องกันผลลัพธ์อันตรายนี้ หลังทรงโกหกมีทิสแล้ว ซูส "ฆ่าพระนางในพระอุทรของพระองค์เอง" พระองค์ "ทรงกลืนพระนางไปในทันที" ทว่า พระองค์ช้าเกินไป เพราะมีทิสตั้งครรภ์แล้ว

ในที่สุด ซูสทรงปวดพระเศียรอย่างหนัก โพรมีเทียส ฮิฟีสตัส เฮอร์มีส แอรีสหรือพาเลมอน (แล้วแต่แหล่งข้อมูลที่พิจารณา) ผ่าเศียรของซูสด้วยขวานไมนวนสองหัว แล้วอะธีนาก็ทรงโจนออกจากเศียรของซูส โตเต็มที่และมีอาวุธ

 นายหญิงแห่งเอเธนส์ 
ตามตำนานกรีกเล่าว่า ที่มาของชื่อเมืองเอเธนส์ (Athens) นั้น มาจากการที่ชาวกรีกจะตั้งชื่อเมืองแต่ไม่รู้จะใช้ชื่ออะไร  โพไซดอน เทพแห่งมหาสมุทร ผู้มีศักดิ์เป็นลุงของอะธีนา ใช้ตรีศูลอาวุธของตนสร้างม้าขึ้นมา (บ้างก็ว่าสร้างน้ำพุขึ้น) ชาวเมืองต่างพากันชื่นชมม้าเป็นอันมาก แต่เทพีอะธีนาได้เนรมิตต้นมะกอกขึ้นมา ซึ่งสามารถใช้ผลเป็นประโยชน์ได้ นอกจากนี้ มะกอก ยังเป็นสัญลักษณ์ของสันติภาพ ในขณะที่ม้าเป็นสัญลักษณ์ของสงคราม ชาวเมืองจึงตกลงใช้ชื่อเมืองว่า เอเธนส์ ตามชื่อของพระนาง  และมะกอกก็กลายเป็นผลไม้เศรษฐกิจสำคัญอันดับหนึ่งของกรีซมาจนปัจจุบัน

อาจกล่าวได้ว่า อะธีนา เป็นเทพที่ชาวกรีกให้ความนับถือมากที่สุดก็ว่าได้ ในสมัยโบราณมีการสร้างมหาวิหารเพื่อถวายแด่พระนาง คือ วิหารพาเธนอน ซึ่งตั้งอยู่ที่เนินอัครปุระ ที่กรุงเอเธนส์ในปัจจุบัน  ในการท่องเที่ยวของกรีซ จะพบรูปปั้นขนาดเล็กของอะธีนาขายเป็นที่ระลึกอยู่ทั่วไป
# เฮดีส
เฮดีส หรือ ฮาเดส (,) เป็นเทพเจ้าแห่งนรกของกรีกโบราณ พระนามของพระองค์จึงกลายมาเป็นชื่อเรียกถิ่นของผู้ตาย 

ในเทพปกรณัมกรีก ฮาเดสเป็นโอรสองค์โตของโครนัสและเรีย เมื่อซุสโค่นโครนัส บิดาของตนสำเร็จ ก็ได้แต่งตั้งเทพโพไซดอน ปกครองมหาสมุทร และให้ฮาเดสปกครองดินแดนยมโลก 

เทพฮาเดสเป็นผู้ปกครองนรกซึ่งมีแต่ความมืดมิดและน่ากลัว จึงไม่ได้ขึ้นไปบนเขาโอลิมปัสบ่อยนัก อีกทั้งเทพองค์อื่น ๆ ก็ไม่ชอบที่จะต้อนรับอีกด้วย ดังนั้นฮาเดสจึงไม่มีชื่อเป็นหนึ่ง ในเทพโอลิมปัส เฉกเช่นองค์อื่น

 ในวัฒนธรรมสมัยนิยม 
เฮดีส ในวัฒนธรรมสมัยนิยมมักถูกสร้างให้เป็นตัวละครฝ่ายร้าย  เช่น การ์ตูนญี่ปุ่นเรื่อง เซนต์เซย่า ฮาดีสเป็นเทพเจ้าที่หวังยึดครองโลกมาแต่ครั้งเทพนิยาย ภาคสุดท้ายของการ์ตูนชุดนี้เป็นเรื่องของเหล่าเซนต์ต่อสู้กับเหล่าสเป็คเตอร์ของเฮดีส  เฮดีสมีรูปร่างที่งดงามและหลงใหลรูปตัวเองมาก จึงซ่อนร่างที่แท้จริงไว้ในปราสาทที่เอเริเซี่ยน จึงอาศัยอันโดรเมด้า ชุนเป็นร่างสิงสถิตย์แทน

หรือ ภาพยนตร์การ์ตูนของวอลต์ ดิสนีย์ เรื่อง Hercules ในปี พ.ศ. 2540 (ค.ศ. 1997) เฮดีสก็เป็นตัวโกงในเรื่องด้วย

ในวิดีโอเกมเพอร์โซนา 2 ในชุดเมกามิเทนเซย์ เฮดีสเป็นเพอร์โซนาของเอคิจิ มิชินะ โดยมีลักษณะเป็นชายคลุมหน้าและมีโล่ที่เป็นหัวกะโหลก
# รอเบิร์ต ฮุก
รอเบิร์ต ฮุก (18 กรกฎาคม พ.ศ. 1635 - 3 มีนาคม พ.ศ. 1703) เป็นนักวิทยาศาสตร์ชาวอังกฤษเจ้าของคำพูดที่ว่า “ความจริงเท่านั้นที่รู้” เป็นผู้ได้ใช้กล้องจุลทรรศน์ส่องพบเซลล์ในจุกไม้คอร์ก และอีกไม่นานก็พบในเนื้อเยื่อพืชที่ยังมีชีวิต เขาเป็นผู้บัญญัติคำว่า "เซลล์" ขึ้นเป็นครั้งแรก

ฮุกได้ค้นพบกฎของฮุกว่าด้วยเรื่องความยืดหยุ่นและแรงเครียดในสปริง เขาได้พัฒนาสปริงสมดุล (hairspring) ขึ้น ซึ่งต่อมานำไปใช้ในการประดิษฐ์นาฬิกา เพื่อให้ได้ความเที่ยงตรงดีพอจะยอมรับได้ ปี ค.ศ. 1665 ฮุกได้ตีพิมพ์ผลงานเรื่อง  Micrographia ซึ่งมีภาพวาดจากการสังเกตการณ์ผ่านกล้องจุลทรรศน์มากมาย รวมถึงผลสังเกตการณ์ทางด้านชีววิทยาเบื้องต้น ฮุกเรียกชื่อหน่วยย่อยที่สุดของสิ่งมีชีวิตว่า "เซลล์" จากผลการสังเกตเซลล์ในพืช ซึ่งเขาเห็นว่ามีลักษณะคล้ายหัองพักของเหล่านักบวช ซึ่งเรียกกันว่า เซลลูลา (cellula)
นอกจากนี้ ฮุกยังเป็นสถาปนิกคนสำคัญ โดยได้เป็นผู้สำรวจลอนดอนอย่างเป็นทางการหลังเหตุการณ์ไฟไหม้ใหญ่ในปี ค.ศ. 1666 และนำเสนอผังเมืองใหม่ของลอนดอน ร่วมกับสถาปนิกอีกสองคนคือ แวเลนไทน์ ไนต์ และริชาร์ด นิวคอร์ต ฮุกเป็นผู้ออกแบบอาคารสำคัญหลายแห่งเช่น โรงพยาบาล Bethlem Royal, อาคารราชวิทยาลัยแห่งนักฟิสิกส์ และ Ragley Hall ในวอริกเชอร์ เป็นต้น

 แหล่งข้อมูลอื่น
# โพไซดอน
โพไซดอน (, ; ,) เป็นหนึ่งในสิบสองเทพเจ้าโอลิมปัสในเทพปกรณัมกรีก พระราชอาณาเขตหลักคือมหาสมุทร  และพระองค์ทรงได้รับขนานพระนามว่า "สมุทรเทพ" นอกจากนี้ พระองค์ยังทรงได้รับขนานพระนามว่า "ผู้เขย่าโลก" (Earth-Shaker)Modern Greek media (e.g. "The Pacific: A history full of earthquakes" Ta Nea, 2011) and scholars (e.g. Koutouzis, Vassilis  Volcanoes and Earthquakes in Troizinia) do not metaphorically refer to Poseidon but instead to Enceladus, the chief of the ancient Giants, to denote earthquakes in Greece. เนื่องจากบทบาทของพระองค์ในการก่อแผ่นดินไหว และ "ผู้กำราบม้า" (tamer of horses) พระองค์มักได้รับการพรรณาว่าเป็นบุรุษวัย 20 มีพระเกษาหยิก และมีรูปพรรณสัณฐานบึกบึนหล่อเหลา

แผ่นจารึกอักษรไลเนียร์บีแสดงว่า ที่ไพลอสและธีบส์กรีซยุคสำริดก่อนมีเทพเจ้าโอลิมปัสมีการบูชาโพไซดอนเป็นเทพเจ้าหลัก แต่ภายหลังมีการรวมพระองค์เข้าเป็นเทพเจ้าโอลิมปัสในฐานะพระอนุชาของเฮดีสและพระเชษฐาของซูส ตำนานพื้นบ้านบางตำนานเล่าว่า เรีย พระมารดาของพระองค์ ช่วยพระองค์ไว้โดยซ่อนพระองค์ไว้กับฝูงแกะแล้วแสร้งทำเป็นว่าให้กำเนิดลูกลาออกมา เพื่อมิให้ถูกโครนัสกลืนกินIn the 2nd century AD, a well with the name of Arne, the "lamb's well", in the neighbourhood of Mantineia in Arcadia, where old traditions lingered, was shown to Pausanias. (Pausanias viii.8.2.)

โฮเมอร์แต่งเพลงสวดสรรเสริญแด่โพไซดอน โพไซดอนทรงเป็นผู้พิทักษ์นครเฮเลนหลายนคร แม้พระองค์จะแพ้อะธีนาในการประชันชิงกรุงเอเธนส์ก็ตาม ส่วนในบทสนทนา Timaeus และ Critias ของเพลโตว่า เกาะแอตแลนติสเป็นพระราชอาณาเขตที่โพไซดอนทรงเลือกThe story of Atlantis . Retrieved October 02, 2012.Timaeus 24e–25a, R. G. Bury translation (Loeb Classical Library).Also it has been interpreted that Plato or someone before him in the chain of the oral or written tradition of the report accidentally changed the very similar Greek words for "bigger than" ("meson") and "between" ("mezon") –
# โครงการอะพอลโล
โครงการอะพอลโล  เป็นโครงการการบินอวกาศของมนุษย์ครั้งที่สามของสหรัฐที่ดำเนินการโดย องค์การบริหารการบินและอวกาศแห่งชาติ (นาซา) ซึ่งประสบความสำเร็จในการเตรียมและลงจอดมนุษย์คนแรกบนดวงจันทร์ตั้งแต่ปี ค.ศ. 1968 ถึง 1972 โครงการนี้คิดค้นครั้งแรกในช่วงที่ ดไวต์ ดี. ไอเซนฮาวร์ เป็นประธานาธิบดี โดยออกแบบให้เป็นยานอวกาศที่มีลูกเรือสามคน เพื่อสานต่อ โครงการเมอร์คิวรี ที่เป็นยานอวกาศที่มีลูกเรือแค่คนเดียว ต่อมา โครงการอะพอลโลได้อุทิศให้เป็นเป้าหมายระดับชาติของประธานาธิบดี จอห์น เอฟ. เคนเนดี ในช่วงทศวรรษ 1960 ในการ "ส่งมนุษย์ลงจอดบนดวงจันทร์และนำเขากลับคืนสู่พื้นโลกอย่างปลอดภัย" ตามคำปราศรัยต่อรัฐสภาเมื่อวันที่ 25 พฤษภาคม ค.ศ. 1961 ก่อนหน้านี้ โครงการเจมินี คิดค้นในปี ค.ศ. 1961 เป็นโครงการยานอวกาศที่มีลูกเรือสองคน เป็นการขยายขีดความสามารถในการบินอวกาศเพื่อสนับสนุนโครงการอะพอลโล

เป้าหมายของเคนเนดีประสบความสำเร็จกับภารกิจของ อะพอลโล 11 เมื่อนักบินอวกาศ นีล อาร์มสตรองและบัซซ์ ออลดริน ลงจอดอะพอลโลลูนาร์มอดูลของพวกเขาเมื่อวันที่ 20 กรกฎาคม ค.ศ. 1969 และเดินบนผิวดวงจันทร์ ขณะที่ ไมเคิล คอลลินส์ อยู่บนวงโคจรของดวงจันทร์ในโมดูลคำสั่งและบริการ ทั้งสามคนลงจอดอย่างปลอดภัยบนโลกเมื่อวันที่ 24 กรกฎาคม ห้าภารกิจต่อมาของอะพอลโลได้ลงจอดนักบินอวกาศบนดวงจันทร์ โดยครั้งสุดท้ายคือ อะพอลโล 17 เมื่อเดือนธันวาคม ค.ศ. 1972 ในการบินในอวกาศทั้งหกครั้ง มีสิบสองคนได้เดินบนดวงจันทร์

  ประวัติ 
โครงการอะพอลโลเกิดขึ้นในปี ค.ศ. 1961 จากการที่จอห์น เอฟ เคเนอดี้ไดัประกาศต่อสาธารณชนว่าสหรัฐฯจะต้องไปเหยียบดวงจันทร์ให้ได้ภายในสิ้นปี 1970 ทำให้NASAจึงเริ่มแผนปฏิบัติการโครงการส่งนักบินอวกาศไปยังดวงจันทร์ที่ชื่อว่า อะพอลโล แต่เริ่มต้นโครงการอะพอลโล 1 (เดิมเรียกว่า AS-201 ก่อนที่จะมาเปลี่ยนในโครงการอะพอลโล 4) ก็เกิดเหตุการณ์ไฟไหม้นักบินทั้ง 3 คนเสียชีวิต จึงได้ชะลอแผนโครงการ และมาเริ่มต้นต่อในโครงการอะพอลโล 4 จนถึงโครงการอะพอลโล 17 ก็เกิดเหตุการณ์สงครามเวียดนามจึงได้ยกเลิกโครงการอะพอลโล 18-20 ไป เพื่อลดงบประมาณลงไป

 รายละเอียดโครงการ 
 อะพอลโล 1 (27 มกราคม ค.ศ. 1967) เกิดอุบัติเหตุนักบินเสียชีวิต 3 คน
 อะพอลโล 4 ทดสอบโคจรรอบโลก
 อะพอลโล 5 ทดสอบโคจรรอบโลก
 อะพอลโล 6 ทดสอบโคจรรอบโลก
 อะพอลโล 7 ทดสอบโคจรรอบโลกโดยมีนักบิน
 อะพอลโล 8  (21 ธันวาคม ค.ศ. 1968) ทดสอบโคจรรอบดวงจันทร์
 อะพอลโล 10  (18 พฤษภาคม ค.ศ. 1969) ทดสอบโคจรรอบดวงจันทร์โดยมีนักบิน
 อะพอลโล 11 (16 กรกฎาคม ค.ศ. 1969) ลงจอดบนดวงจันทร์ครั้งแรก 
 อะพอลโล 12 (14 พฤศจิกายน ค.ศ. 1969) ลงจอดบนดวงจันทร์
 อะพอลโล 13 (11 เมษายน ค.ศ. 1970) เกิดอุบัติเหตุไม่ได้ลงจอด
 อะพอลโล 14 ลงจอดบนดวงจันทร์
 อะพอลโล 15 ลงจอดบนดวงจันทร์
 อะพอลโล 16 ลงจอดบนดวงจันทร์
 อะพอลโล 17 ลงจอดบนดวงจันทร์ ครั้งสุดท้าย
# ประเทศเซเชลส์
เซเชลส์ (อังกฤษและ) หรือชื่ออย่างเป็นทางการคือ สาธารณรัฐเซเชลส์  เป็นประเทศที่เป็นกลุ่มเกาะ ประกอบด้วยเกาะ 115 เกาะในมหาสมุทรอินเดีย มีเมืองหลวงคือกรุงวิกทอเรีย อยู่ห่างจากชายฝั่งของทวีปแอฟริกาทางตะวันออก 1,500 กิโลเมตร ตั้งอยู่ทางตะวันออกเฉียงเหนือของมาดากัสการ์ หมู่เกาะที่อยู่ใกล้เคียง เช่น ทางทิศใต้ ได้แก่ มอริเชียส ทางทิศตะวันตกเฉียงใต้ ได้แก่ คอโมโรส และมายอต และทางทิศตะวันออกเฉียงเหนือ ได้แก่ มัลดีฟส์

เกาะหลักของเซเชลส์คือเกาะมาเอ ประเทศเซเชลส์มีจำนวนประชากรประมาณ 92,000 คน จัดให้เป็นประเทศเอกราชที่มีจำนวนประชากรอาศัยอยู่น้อยที่สุดในทวีปแอฟริกา 

ประเทศเซเชลส์ได้รับการยอมรับให้เป็นหนึ่งในสมาชิกของสหประชาชาติและสหภาพแอฟริกา รวมถึงเป็นสมาชิกของกลุ่มประชาคมเพื่อการพัฒนาภูมิภาคแอฟริกาตอนใต้ (The Southern African Development Community, SADC) และยังเป็นหนึ่งในเครือจักรภพแห่งประชาชาติ

 ภูมิประเทศ 

 ภูมิอากาศ
# รายชื่อสภานิติบัญญัติแบ่งตามประเทศ
นี่เป็นรายชื่อสภานิติบัญญัติแบ่งตามประเทศ มีทั้งระดับชาติ (national) และเหนือชาติ (supranational)

ชื่อสภานิติบัญญัตินั้นผิดแผกกันไปในแต่ละแห่ง ที่นิยม คือ สมัชชาแห่งชาติ (national assembly) และรัฐสภา (parliament หรือ congress)

รายชื่อ
สภานิติบัญญัติระดับเหนือชาติ

สภานิติบัญญัติระดับชาติของรัฐสมาชิกสหประชาชาติ

สภานิติบัญญัติระดับชาติของรัฐที่ปราศจากเอกราช เมืองขึ้น หรือดินแดนอย่างอื่น

สภานิติบัญญัติระดับชาติของรัฐที่มิใช่สมาชิกสหประชาชาติ